cyanic-selkie/wikianc huggingface dataset:
Libors Hudāčeks
Spēlētāja karjera
Profesionāļa karjeru Hudāčeks uzsāka 2009.—10. gada sezonā spēlēja Slovākijas U-20 izlases sastāvā Slovākijas Ekstralīgā. Tiesa, sezonas vidū hokejists pārcēlās uz Bratislavas "Slovan" rindām. "Slovan" rindās Hudāčeks nākamajās divās sezonās kļuva par vienu no komandas rezultatīvākajiem spēlētājiem, 2011.—12. gada sezonā izcīnot arī līgas čempiona titulu. 2012.—13. gada sezonā "Slovan" pārcēlās uz KHL, Hudāčekam turpinot spēlēt komandas sastāvā. 2014.—15. gada sezonā īslaicīgi tika izīrēts Slovākijas Ekstralīgas klubam HK Banska Bistrica.
2015. gada vasarā pievienojās Zviedrijas hokeja līgas klubam Örebro HK, tās sastāvā aizvadot nākamās trīs sezonas. No 2018. līdz 2020. gadam spēlēja Čehijas Ekstralīgas klubā Liberecas "Bili Tygri", 2019.—20. gada sezonā bija līgas rezultatīvākais ārzemju spēlētājs.
Pekšu ezers
Pekšu ezers (arī Pekša ezers, Peksis, Pekšes ezers, Pēkšu ezers) ir ezers Cēsu novada Straupes pagasta centrālajā daļā. Atrodas Gaujas nacionālā parka ainavu aizsardzības zonā.
Ainavisks ezers ar slīpiem krastiem. Izteka - neliels strauts uz tuvējo Plaužu ezeru.
Lapsa
Par lapsu, lapsām sauc visus suņu dzimtas (Canidae) lapsu cilts (Vulpini) dzīvniekus, kā arī dažus dzīvniekus no suņu cilts (Canini) un suņu dzimtas pamatcilts (Basal Caninae). Lapsas no lapsu cilts (Vulpini), lai izceltu piederību šai ciltij, bieži sauc par īstajām lapsām.
Sistemātika
Šajā sistemātikā apkopotas ģintis, kuru sugu dzīvniekus mēdz saukt par lapsām. Suņu cilts sugas bieži sauc gan par lapsām, gan vilkiem, gan suņiem.
Johansson
Johansson var būt:
Spārnotā raķete
Spārnotā raķete ir vadāms bezpilota vienreizējas lietošanas ar sprāgstvielām pildīts lidaparāts, kas izmanto spārnus, lai noturētu augstumu un strūklas dzinēju ātruma došanai un ļautu lidot. Spārnotās raķetes izstrādātas, lai ar lielu precizitāti daudzu simtu kilometru attālumā nogādātu konvencionālo vai kodolgalviņu. Mūsdienu spārnotās raķetes spēj lidot ar virsskaņas vai skaņas ātrumu, tām ir pašnavigācija, un lido ļoti zemos augstumos, lai izvairītos no pretinieka radariem, kas to varētu atklāt.
Spārnoto raķešu būtiskākā atšķirība no bezpilota lidaparātiem ir tā, ka tās lieto kā ieroci, nevis areālai izlūkošanai. Kaujas galviņa ir integrēta lidaparātā, un uzdevuma izpildes gaitā raķete tiek iznīcināta.
Salīdzinājums ar lidmašīnām
Salīdzinot ar lidmašīnām, spārnoto raķešu galvenā priekšrocība - bezpilota lidaparāts, kas ļauj taupīt cilvēkresursus, un samazināt raķetes izmērus, kas savukārt apgrūtina to atklāšanu. Spārnotās raķetes ir vienreizējas lietošanas, līdz ar to, nav dzinēju un citu agregātu ekspluatācijas izmaksu.
Vēsture
Pirmā pasaules kara laikā 1916. gadā Lorencs Sperijs patentēja un uzbūvēja "lidojošo torpēdu", nelielu divplāksni, pildītu ar TNT lādiņu, tai bija autopilots un barometra augstuma vadība. Šo mēģinājumu iedvesmota, ASV radīja līdzīgu lidojošo bumbu sauktu par Kettering Bug. 1920. gados Lielbritānija izgatavoja Larynx, kas veica dažus testa lidojumus. 1932. - 1939. gadā Sergejs Koroļovs vadīja GIRD-06 PSRS spārnoto raķešu projektu, izmantojot raķešu dzinēju un žiroskopiskās navigācijas sistēmas.
Otrā pasaules kara laikā Vācija uzsāka spārnoto raķešu V-1 (Fau-1) ražošanu, kurās izmantoja žiroskopisko navigācijas sistēmu un vienkāršu reaktīvo dzinēju, kas radīja sanēšanai līdzīgu skaņu, no kā tā ieguva iesauku "buzz bomb" (sanošā bumba). Precizitāte bija pietiekama tikai pret ļoti lieliem mērķiem (galvenokārt pilsētām).
Pēc Otrā pasaules kara ASV Gaisa spēki izmēģināja 21 raķešu projektu, bet pēc 1948. gada tika turpināti vienīgi četri projekti. 1950. gadu nogalē ASV izstrādāja ambiciozu un labi apmaksātu plānu - izstrādāt spārnoto raķeti ar kodoldzinēju, sauktu "Project Pluto". Tā bija izstrādāta, lai lidotu zemāk par radaru uztveršanas augstumu, ar Mah 3 ātrumu un mērķī nogādātu vairākas ūdeņraža bumbas, ko izmestu lidojuma laikā ienaidnieka teritorijā. Koncepcija tika atzīta par derīgu un 500 megavatu dzinējs veica veiksmīgus pārbaudījumus 1961. gadā. Tomēr derīgs lidaparāts netika uzbūvēts. Projekts tika galīgi atmests par labu SKBR izstrādei.
Kamēr ballistiskās raķetes bija prioritārs ierocis sauszemes mērķu iznīcināšanai, smagām konvencionālām un kodolgalviņām bruņotas raķetes PSRS uzskatīja par galveno ieroci ASV Karaflotes Aviācijas bāzes kuģu kaujas grupu iznīcināšanai. Lielas zemūdenes - 675 projekts (NATO-Echo) un 949А Antei (NATO-Oscar) apbruņotas ar šiem ieročiem, sekoja ASV kaujas grupām jūrā. Tālās darbības bumbvedēji Tu-22M, Tu-95 un Tu-160 spēja nogādāt tās ienaidnieka teritorijā.
Dizains
Spārnotās raķetes pamatā sastāv no navigācijas sistēmas, sprāgstvielas pildījuma, dzinēja, kas ievietots lidmašīnai līdzīgā korpusā, kam ir spārni lidojuma kontrolei. Sprāgstvielas pildījums parasti ir konvencionālā vai kodolgalviņa. Spārnoto raķešu lidojumu nodrošina strūklas dzinējs. Turbopropelleru dzinējiem tiek dota priekšroka to lielākai efektivitātei zemos augstumos un skaņas ātruma dēļ.
Klasifikācija
Spārnotās raķetes iedala
Manuels Neiers
Manuels Neiers (de; dzimis ) ir vācu futbolists, spēlē vārtsarga pozīcijā, Vācijas futbola izlases dalībnieks. Pašlaik (2023. gadā) pārstāv Bundeslīgas klubu Bayern München.
Profesionāļa karjeru sācis Schalke 04 otrajā komandā, pirmajā komandā spēlējis no 2006. līdz 2011. gadam. Pēc tam pārgājis uz Bayern Munich. Kopā ar Schalke izcīnīja 2005. gada Vācijas futbola kausu un 2007. gadā viņš tika atzīts par Bundeslīgas labāko vārtsargu. "Bayern" sastāvā 2012.—2013. gada sezonā izcīnījis uzvaru Vācijas Bundeslīgā un UEFA Čempionu līgā.
Vācijas pieaugušo izlases sastāvā spēlē kopš 2009. gada, taču pirms tam pārstāvēja Vācijas U-21 izlasi, ar ko uzvarēja 2009. gada Eiropas U-21 čempionātā. M. Neiers tika atzīts par turnīra labāko vārtsargu. Vācijas izlasē viņš debitēja 2009. gada 2. jūnijā pārbaudes spēlē pret AAE futbola izlasi. Vācijas izlasi pārstāvējis 2010. gada Pasaules kausā, 2012. gada Eiropas čempionātā, 2014. gada FIFA Pasaules kausā un 2016. gada Eiropas čempionātā.
Viņa brālis Marsels ir futbola tiesnesis.
Karjeras statistika
121||0||10||0||15||0||146||0
Sasniegumi
Schalke 04
Bayern Munich
Vācija
Individuālie sasniegumi
Daudzlapu airene
Daudzlapu airene (la) ir viengadīgs vai divgadīgs 20—65 cm augsts lakstaugs. Stumbru nedaudz, tie pacili, gludi, tikai zem vārpas rauji, ar lapām. Lapas pamīšus, vienkāršas, veselas, šauri lineāras, plakanas, 0,1—1 cm platas, virspusē un gar malām raupjas, gaiši zaļas. Lapu makstis vairāk vai mazāk garas, gludas vai mazliet raupjas, augšējā nedaudz uzpūsta, mēlīte īsa, strupa, dažreiz tās nav. Zied jūlijā un augustā. Ziedkopa — līdz 30 cm gara, taisna vārpa ar izlocītu asi. Vārpiņas zaļas, lielas, ar 5—15 ziediem, sēdošas, no sāniem saspiestas, novietotas pret vārpas asi ar šauro pusi, ar īsiem akotiem, ziedēšanas laikā stipri atstāv no vārpas ass. Vārpiņas plēksne 1, īsāka par vārpiņu, ar nedaudzām dzīslām, šķautnes nav. Zieda plēksnes 2, gandrīz vienādas; ārējā plēksne bez šķautnes, augšējiem ziediem ar īsu akotu, bet apakšējiem ziediem bez akota; zieda iekšējā plēksne ar šķautni un ar sīkiem dzelonīšiem gar to. Auglis — 0,3—0,6 cm garš grauds. Dod labu sienu, sevišķi maigu siena masu, ko labprāt ēd visi mājdzīvnieki. Var iegūt 1—2 siena ražas. Cieš no ziemas sala.
Urbāns IV
Pāvests Urbāns IV (la), īstajā vārdā Žaks Pantaleons (fr; dzimis: 1195. vai 1200. gadā, miris: ) bija Romas pāvests no 1261. gada līdz savai nāvei 1264. gadā. Lielu sava mūža daļu pavadīja krusta karu misijās Baltijas zemēs un Tuvajos Austrumos, kļūdams par Jeruzalemes katoļu patriarhu. Sava pontifikāta laikā nesekmīgi centās organizēt Konstantinopoles atgūšanu katoļu baznīcas kontrolē un pastiprināja krusta karu sludināšanu pret Kursas un Prūsijas zemēm, kas bija atteikušās no katoļu ticības pēc Durbes kaujas.
Dzīvesgājums
Dzimis, pēc dažādiem avotiem, 1195. vai 1200. gadā kā kurpnieka dēls Truā, toreizējās Šampaņas grāfistes teritorijā, kas vēlāk tika iekļauta Francijas karaļvalstī. Pēc teoloģijas un tieslietu studijām Parīzes Universitātē viņš kļuva par Ljēžas bīskapijas (tagad - Beļģijā) arhidiakonu toreizējās Svētās Romas impērijas teritorijā. Pēc 1245. gada Pirmā Lionas koncila pāvests Inocents IV viņu nosūtīja misijā uz krusta karu pārņemtajām baltu zemēm, kur viņam 1249. gada februārī izdevās panākt miera līguma noslēgšanu starp prūšiem un Vācu ordeni.
1253. gadā Žaku Pantaleonu izvēlēja par Verdenas bīskapu, bet 1255. gadā pāvests Aleksandrs IV viņu iecēla par Jeruzalemes katoļu patriarhu. 1261. gadā viņš kā patriarhs ieradās pāvesta rezidencē Viterbo lūgt palīdzību apspiestajiem kristiešiem Tuvo Austrumu zemēs.
Pēc pāvesta Aleksandra IV nāves astoņi kardināli viņu pēc trīs mēnešu diskusijām ievēlēja par jauno Romas pāvestu, amatā stājoties viņš pieņēma Urbāna IV vārdu. Īsi pirms viņa ievēlēšanas ortodoksie grieķi atguva Konstantinopoli un likvidēja vairāk nekā 50 gadus pastāvējušo Latīņu impēriju. Sava pontifikāta laikā Urbāns IV nesekmīgi mēģināja organizēt Konstantinopoles atgūšanu un turpināja gvelfu un gibelīnu karu ietvaros notiekošās cīņas pret Hoenštaufenu imperatoru piekritējiem Itālijā, kuras laikā viņš 1264. gada 2. oktobrī mira Perudžas pilsētā Umbrijas provincē.
Jurajs Mikūšs (1987)
Jurajs Mikūšs (sk; dzimis Skalicā, Čehoslovākijā) ir profesionāls slovāku hokejists, spēlē centra uzbrucēja pozīcijā, Slovākijas hokeja izlases dalībnieks. Pašlaik (2017) spēlē KHL kluba Bratislavas "Slovan" sastāvā.
Spēlētāja karjera
2005. gada NHL draftā viņu Monreālas "Canadiens" izraudzījās ar kopējo 121. kārtas numuru. Savu karjeru uzsāka Slovākijas Ekstralīgā 2003. gadā HK 36 Skalica kluba sastāvā. Vēl spēlējis Kvebekas augstākajā junioru hokeja līgā Chicoutimi Saguenéens un AHL kluba Manchester Monarchs klubu sastāvos.
Slovākijas izlases sastāvā startēja 2006. un 2007. gada Pasaules junioru čempionātos un 2008. un 2009. pasaules čempionātos pieaugušajiem. 2010.—2011. gada KHL sezonu uzsāka Rīgas "Dinamo" komandas sastāvā, taču novembra beigās pārgāja uz Maskavas "Spartak".
2011. gada vasarā Mikūšs noslēdza līgumu ar Prāgas "Lev" vienību, tās rindās aizvadot nākamo pusotru sezonu, līdz nonāca citā KHL klubā Bratislavas "Slovan". No 2014. līdz 2016. gadam Mikūss nespēlēja
Rihards Zariņš
Rihards Zariņš jeb Zarriņš ( — ) bija latviešu grafiķis, ekslibra pamatlicējs latviešu grafikā. Kopā ar Vilhelmu Krūmiņu viņš radīja Latvijas Republikas ģerboņa attēlu; veidojis LR vērtspapīru, naudaszīmju un monētu metus, pirmās padomju pastmarkas autors.
Biogrāfija
Dzimis 1869. gada 27. jūnijā Valmieras apriņķa Ķieģeļu pagasta Ķieģeļu muižas pārvaldnieka Hermaņa Zariņa ģimenē. Tālākos bērnības gadus pavadīja Līgatnē, kur tēvs kļuva par vadošu darbinieku papīrfabrikā, un Latgalē, kur tēvs bija Vīmaņu (Feimaņu) muižas pārvaldnieks. Ģimenē runāja vācu valodā.
Mācījās Kurzemes guberņas muižniecības skolā Grīvas miestā (mūsdienās Raiņa Daugavpils 6. vidusskola). Pateicoties skolas pārzinim, iepazinies ar Daugavpils arhitektu un mākslas vēsturnieku  V. Neimani, kas jaunietim sniedza pirmās stundas mākslas teorijā un zīmēšanā. 1887. gadā Zariņš pārcēlās uz dzīvi Pēterburgā, kur apmetās pie mātes brāļiem. Uzsāka mācības Ķeizariskajā mākslas veicināšanas biedrības skolā, kur uzņēma visus, bet 1888. gadā izturēja iestājpārbaudījumus un iestājās Štiglica Centrālajā tehniskās zīmēšanas skolā. Skolu absolvēja 1895. gadā ar ārzemju mācību ceļojuma stipendiju.
Iesaistījās arī pulciņā "Rūķis", pēc tam studēja Berlīnē, Minhenē, Vīnē un Parīzē (1895 - 1899). Atgriezies Pēterburgā, Zariņš strādāja Krievijas Valstspapīru spiestuvē (1899 - 1919, bija mākslinieks un tehniskais vadītājs), pēc tam devās uz Latviju, kur kļuva par Valsts vērtspapīru spiestuves pārvaldnieku (1919 - 1933), kā arī Latvijas Mākslas akadēmijas Grafikas meistardarbnīcas vadītāju (no 1921).
Radošā darbība
Zariņš ir "Latvju dainu" pirmizdevuma pirmā sējuma vāka autors. Viņš veidojis arī ofortus ("Dzejnieka kaps"), litogrāfijas, reklāmplakātus, ilustrējis pasakas, zīmējis karikatūras, gleznojis akvareļus, sastādījis krājumu "Latvju raksti" trijos sējumos (1924 - 1931), kam ir liela nozīme latviešu tautas lietišķās mākslas apzināšanā. Nozīmīgs Zariņa daiļradē ir ofortu cikls "Ko Latvijas meži šalc" (1908 - 1911) (tā centrā - Kurbads), kas veidots pēc latviešu teikām.
Zariņš veidojis ekslibrus - 75 ekslibri Janim Rozentālam, Vilhelmam Purvītim, Jāzepam Vītolam, Jānim Misiņam u.c. Pirmo ekslibri viņš radīja savai nākamajai sievai - zviedru dziedātājai Evai Sundblatei (1897). Ekslibru centrā bieži atrodas kāda figūra, klusā daba vai ainava, raksturīga izrotāta apmale. Uzraksti veidoti gotu, latīņu vai angļu rondo stila burtiem.
Zariņu interesēja vācu renesanses ornamentika, dekoratīvās kompozīcijas, vācu romantisms, Karolingu laika ornamenti, tautiskais romantisms. Viņa mākslasdarbi ir ārkārtīgi dekoratīvi, izgreznoti, tajos parādās tādi tēli kā nāras, putni, lauztas sirdis, vīnstīgas. Pēc pārliecības Zariņš bijis konservatīvs (atšķirībā no, piemēram, Jūlija Madernieka), vērsies pret modernismu.
Ultrabāzisks iezis
Ultrabāzisks iezis ir magmatisks iezis, kurā SiO2 saturs nepārsniedz 45 % no masas. Parasti MgO saturs ir vairāk nekā 18 %, tāpat daudz FeO, bet maz kālija. Ultrabāziskie ieži ir ļoti izplatīti Zemes mantijā.
NanoSail-D2
NanoSail-D2 jeb NanoSail-D ir NASA saules buras otrais demonstrators, kuru izstrādāja Eimsa pētījumu centrs un Māršala kosmisko lidojumu centrs. Tas orbītā tika palaists, brīvā lidojumā devās un aktīvi darbojās aptuveni divas dienas. NanoSail-D primārais mērķis bija demonstrēt iespēju ar buras palīdzību veikt orbītas augstuma samazināšanu, ko nākotne varētu izmantot darbību beigušo pavadoņu, raķešpakāpju un citu kosmisko atkritumu novadīšanai no orbītas.
NanoSail-D starta konfigurācijā ir trīs CubeSat lieluma pavadonis ar sānu malām 30 × 10 × 10 cm un 4 kg masu. Pēc buras izvēršanas tās laukums ir 10 m³. Bura veidota no polimēra CP1, kas nav biezāks par zīdpapīru.
Analoģisks NanoSail-D pirmais eksemplārs tika zaudēts 2008. gadā nesējraķetes avārijā. Uz zemes palikušais otrais rezerves eksemplārs tika sagatavots kosmiskajai misijai. Tas orbītā tika palaists 01:25 UTC no Kodiakas salas ar nesējraķeti Minotaur IV STP-S26 misijas ietvaros. NanoSail-D startā bija piestiprināts pie pavadoņa FASTSAT. 06:31 UTC tika dota komanda atdalīt saules buru no FASTSAT, bet tomēr tas vēlāk netika novērots atsevišķi un netika uztverti signāli no tā. Lai gan bija apstiprinājums, ka izmetēja durtiņas ir atvērušās, speciālistiem nebija skaidrs, vai NanoSail-D izdevies izmest vai arī tas ir palicis FASTSAT izmetējā. 9. decembrī bija paredzēts izvērst buru, bet arī tas netika apstiprināts.
Pavisam negaidīti NanoSail-D tika izmests. To inženieri uzzināja, kad no rīta analizēja FASTSAT telemetriju. Jauna objekta parādīšanos orbītā apstiprināja arī pavadoņu sekošanas dienests. Drīz arī radioamatieri uztvēra signalus no pavadoņa. Pēc taimera komandas saules bura atvērās 20. janvārī aptuveni 03:00 UTC.
Pavadoņa baterija nebija uzlādējama un nebija paredzēta ilgai misijai, tā pamazām izlādējās. 21. janvārī 13:54 UTC tika uztverts pēdējais signāls no NanoSail-D.
Lai palielinātu publicitāti un piesaistītu novērotājus, kamēr NanoSail-D vēl atrodas orbītā, NASA un Spaceweather.com izsludināja konkursu ar galveno balvu 500 USD par labāko saules buras uzņemtu attēlu orbītā.
NanoSail-D iegāja Zemes atmosfērā un sadega.
Kaspars Roga
Kaspars Roga (dzimis Jelgavā) ir latviešu mūziķis, bundzinieks un režisors. Vislabāk pazīstams kā grupas Prāta Vētra bundzinieks, kuras dalībnieks ir kopš tās dibināšanas 1989. gadā. Ir grupas videoklipu un koncertfilmas "Prāta Vētra. Koncertfilma "Vēl viena klusā daba"" (2013) režisors.
Scenārija autors animācijas īsfilmai "Dziedošais Hugo un viņa neticamie piedzīvojumi" (2017). Režisors dokumentālai filmai "Meklējot Mr. Kauliņu", kas tika nominēta 2019. gada Lielā Kristapa balvai kā "Labākā debijas filma".
Videogrāfija
Mūzikas video režisors:
DVD režisors:
VirtualDub
Virtualdub ir lineārā video rediģēšanas programma. Tā ir open source un ir licencēta saskaņā ar GPL. VirtualDub ir paredzēts AVI failu rediģēšanai, jaunākajām versijām ir iespējams arī atvērt (nolasīt) citus formātus (MPEG2), taču saglabāt var tikai AVI. VirtualDub var atvērt un apstrādāt jebkādus AVI formāta videofailus kamēr vien sistēmā ir attiecīgie audio un video kodeki. Ar VirtualDub iespējams arī ierakstīt video no ārēja signāla avota (piemēram, no televīzijas kartes).
Zarnenes ezers
Atrodas ledāja veidotā plašā ielejā. Krasti pārsvarā lēzeni. Pēc ledus laikmeta kopā at netālo Fīrvaldšteterezeru veidoja lielāku ezeru. Upju sanesas laika gaitā ezerus atdalīja. Mūsdienās Zarnenes ezera līmenis jau ir 35 metrus augstāk, nekā netālā Fīrvaldšteterezera līmenis.
Vairāksāknēšana
Vairāksāknēšana ir vairāku operētājsistēmu uzstādīšana uz viena datora, datora ieslēgšanās brīdī piedāvājot lietotājam izvēlēties vienu no tām.
Anita Ēkberga
Kerstīne Anita Marianna Ēkberga (sv, dzimusi Malmē, mirusi  Roka di Papā) bija zviedru kinoaktrise. Filmējusies amerikāņu un Eiropas filmās.
1951. gada "Miss Zviedrija". Pirmā kinoloma 1953. gadā. 1956. gadā par lomu filmā Blood Alley (1955) ieguva Zelta globusa balvu kā visdaudzsološākā jaunpienācēja. Kļuva pazīstama ar lomu Federiko Fellīni 1960. gada filmā "Saldā dzīve", kurā viņa spēlēja kopā ar Marčello Mastrojanni.
Roberts Enke
Roberts Enke (de; dzimis Jēnā, Austrumvācijā, miris  Neustadt am Rübenberge, Vācijā) bija vācu futbolists, spēlēja vārtsarga pozīcijā.
Savas profesionāļa karjeras laikā pārstāvējis Vācijas, Turcijas un Spānijas klubus. Savu profesionāļa karjeru sāka 1995. gadā Carl Zeiss Jena kluba sastāvā. Lielāko karjeras daļu pavadīja Hannover 96 kluba sastāvā (2004—2009).
Vācijas pieaugušo izlases sastāvā spēlēja laika posmā no 2007. līdz 2009. gadam, taču pirms tam pārstāvēja Vācijas U-21 izlasi. 2008. gadā bija Vācijas izlases vārtsargs 2008. gada Eiropas čempionātā, kur Vācija izcīnīja 2. vietu. Pirms savas nāves R. Enke tika uzskatīts par kandidātu uz pirmā vārtsarga lomu 2010. gada FIFA Pasaules kausa izcīņas finālturnīrā.
Šreks
"Šreks" (en) ir 2001. gada ASV datoranimācijas filma, kas uzņemta pēc 1990. gada Viljama Steiga grāmatas "Šreks!" (en). Filmas režisori ir Endrū Adamsons un Vikija Džensone. Galveno tēlu (Šreku) ierunājis Maiks Maierss. Ēzelīti ierunājis Edijs Mērfijs, bet princesi Fionu Kemerone Diasa.
Filma saņēma Amerikas Kinoakadēmijas balvu kategorijā "Labākā animācijas filma" un BAFTA kino balvu kategorijā "Labākais adaptētais scenārijs". 2020. gadā ASV Kongresa bibliotēka iekļāva filmu Nacionālajā kino reģistrā.
Sižets
Lai nezaudētu savu purvu, miermīlīgajam cilvēkēdājam Šrekam ir jāizglābj princese Fiona, un jāatgādā tā lordam Fārkvardam, kas nodomājis viņu precēt. Šrekam palīgā uzrodas pļāpīgs ēzelītis. Atradis princesi, Šreks atklāj, ka viņa ir noburta, un katru nakti pārvēršas par tādu pašu cilvēkēdāju kā viņš. Šreks viņā iemīlas, bet Fionai jāprec lords Fārkvards.
Altene (nozīmju atdalīšana)
Altene var būt:
Milānas "Internazionale"
Vēsture
Inter tika dibināts 1908. gada 9. martā. Kluba pirmais prezidents bija Džovanni Paramitioti, un kluba pirmais kapteinis bija Ernsts Marklts. 1909.–1910. gada sezonā klubs pirmoreiz uzvarēja Itālijas čempionātā. No 1914. līdz 1919. gadam sezonas tika pārtrauktas Pirmā pasaules kara dēļ. 1922. gada sezonā komanda ierindojās pēdējā vietā savā grupā, taču pārspēlēs vietu augstākajā līgā saglabāja. 1928. gadā bija spiesti apvienoties ar Unione Sportiva Milanese komandu, un klubu pārdēvēja par AS Ambrosiana, dažus gadus vēlāk nosauklums tika mainīts uz Ambrosiana-Inter.
1937.–1938. gada sezonā komanda izcīnīja jau savu 4. Itālijas čempionu (scudetto) titulu. 1939. gadā komanda ieguva COPA kausu. 1942. gadā par kluba prezidentu kļuva Karlo Maseroni, un 1945. gadā tas ieguva savu tagadējo nosaukumu.
BANZARE krasts
BANZARE krasts (en) ir Vilksa Zemes piekrastes daļa Austrumantarktīdā. Stiepjas no Morzes raga austrumos (66°12′S 130°10′E﻿﻿) līdz Sauterda ragam rietumos (66°32′S 122°5′E﻿﻿﻿). Austrumos robežojas ar Klēras krastu, rietumos — ar Sabrinas krastu. Galvenie ģeogrāfiskie objekti ir krasta austrumu daļu aizņemošais Porpesa līcis, Morija līcis ar Vojejkova šelfa ledāju un Poldinga līcis. Starp Porpesa un Morija līčiem okeānā iestiepjas pussala, ko veido Norta pacēlums ar Gudinafa ragu.
Krastu 1930.—1931. gadā no gaisa atklāja Daglasa Mosona vadītā Britu Austrālijas un Jaunzēlandes Antarktiskā izpētes ekspedīcija, kuras vārdā (British Australian and New Zealand Antarctic Research Expedition) tas arī nosaukts.
Grijēra ezers
Grijēra ezers (fr) ir ūdenskrātuve Šveices teritorijā, Fribūras kantonā, valsts rietumu daļā.
Ezers izveidots 1948. gadā ar 83 m augstu hidroelektrostacijas dambi, kas tika celts no 1945. līdz 1948. gadam; inženieris Anrī Žiko (Henri Gicot).
Endrū Albertss
Endrū Džeimss Albertss (en; dzimis Mineapolisā, Minesotas štatā, ASV) ir bijušais amerikāņu hokejists, aizsargs, ASV hokeja izlases dalībnieks. Karjeras laikā aizvadījis 459 spēles Nacionālās hokeja līgas klubos Bostonas "Bruins", Filadelfijas "Flyers", Karolīnas "Hurricanes" un Vankūveras "Canucks".
Spēlētāja karjera
2001. gada NHL draftā viņu Bostonas "Bruins" izraudzījās ar kopējo 179. kārtas numuru. Spēlētājs ir pazīstams ar savu fizisko spēles stilu.
Pēc draftēšanas viņš sekmigi pārstāvēja Bostonas koledžas hokeja komandu NCAA turnīrā. 2005. gadā pievienojās "Bruins". Pēc trim klubā pavadītām sezonām viņš tika aizmainīts uz Filadelfijas "Flyers". "Flyers" sastāvā aizvadīja vienu sezonu, 2009. gadā bija Karolīnas "Hurricanes" spēlētājs, pirms maiņu darījumu beigām 2010. gadā E. Albertss pārgāja uz "Canucks". Vankūveras "Canucks" rindās aizsargs spēlēja līdz 2013.—14. gada sezonas izskaņai, pēc kuras noslēdza profesionāļa karjeru.
ASV hokeja izlases sastāva piedalījies 2006. un 2007. gada Pasaules čempionātos.
Ģimene
Ģimene (no lt — 'paaudze, radi' ) ir divu vai vairāku cilvēku kopums, ko saista laulība vai asinsradniecība. Vairākas, no viena kopīga senča cēlušās ģimenes veido dzimtu. Par pamatģimeni jeb nukleāro ģimeni sauc ģimeni, kurā ietilpst vecāki un viņu neprecētie bērni, bet paplašināto ģimeni veido radinieki no vairākām paaudzēm, ieskaitot vecvecākus, tantes, tēvočus, māsīcas, brālēnus un mazbērnus.
Malme
Malme (sv) ir pilsēta Zviedrijas galējos dienvidos — Skonē, Ēresunda šauruma krastā. Šauruma otrā krastā atrodas Dānijas galvaspilsēta Kopenhāgena, ar kuru Malme veido kopīgu aglomerāciju. Kopš 2000. gada abas pilsētas savieno tilts. Pilsētā ir bāzēts Allsvenskan futbola līgas klubs Malmes FF.
Viena no rūpnieciski visattīstītākajām pilsētām Zviedrijā (piemēram, kuģu būves uzņēmums Kockums). Tomēr 20. gadsimta otrajā pusē piedzīvojusi saimniecības lejupslīdi — 1995. gadā Malmē procentuāli bija vislielākais bezdarbnieku skaits Zviedrijā.
Vēsture
1658. gadā, pamatojoties uz Roskildes līgumu, Skone, tātad arī Malme, tika iekļauta Zviedrijas sastāvā. 1677. gadā dāņi aplenca Malmi, cenšoties to atgūt, tomēr tas neizdevās.
19. gadsimta vidū, pateicoties dzelzceļa un kuģubūves attīstībai, Malme strauji uzplauka. 1971. gadā Malme sasniedza iedzīvotāju skaita maksimumu, pēc kura, sākoties saimniecības lejupslīdei un iedzīvotājiem pārceļoties uz piepilsētas pašvaldībām, tas sāka samazināties. Pilsētas saimniecības stāvoklis sāka uzlaboties tikai 20. gadsimta beigās.
Cilvēki
Malmē vai tās apkārtnē dzimuši:
Sadraudzības pilsētas
Malmes sadraudzības pilsētas ir :
Gērijs Oldmens
Gērijs Leonards Oldmens (en; dzimis ) ir angļu teātra un kinoaktieris, filmu veidotājs un mūziķis.
Kā aktieris ir sadarbojies ar tādiem Holivudas režisoriem kā Frānsisu Fordu Kopolu, Kristoferu Nolanu, Ridliju Skotu, Kventinu Tarantīno, Robertu Zemeki un Oliveru Stounu.
Oldmens trīs reizes nominēts Amerikas Kinoakadēmijas balvai kā labākais aktieris galvenajā lomā — par lomām filmās "Skārdnieks, drēbnieks, zaldāts, spiegs" (2011), "Tumšākā stunda" (2017) un "Manks" (2020). Par Vinstona Čērčila lomu filmā "Tumšākā stunda" Oldmens ieguva Amerikas Kinoakadēmijas balvu kā labākais aktieris galvenajā lomā, kā arī Zelta globusa balvu, BAFTA kino balvu un Ekrāna aktieru ģildes balvu. Bijis nominēts balvām Independent Spirit Awards, Emmy balvām, kā arī vairākām citām balvām.
Oldmens guvis panākumus arī kā režisors, scenārists un producents. Oldmena režisētā filma Nil by Mouth (1997) tikusi nominēta Zelta palmas zaram. Par šo filmu ir ieguvis BAFTA kino balvu kā labākais scenārists.
Švarcs
Švarcs (de — 'melnais'; sieviešu dzimtē Švarca) ir vācu cilmes uzvārds. Cilvēki ar šo uzvārdu:
Prokofjevs
Prokofjevs (ru; sieviešu dzimtē Prokofjeva (Проко́фьева)) ir krievu cilmes uzvārds. Cilvēki ar šo uzvārdu:
Labietis (alus darbnīca)
Vēsture
2014. gada nogalē „Labietis” sāka paplašināties, Rīgas Centrāltirgus sakņu paviljonā atverot savu veikalu, bet 2015. gada nogalē atverot vēl vienu veikalu Āgenskalna tirdzniecības centrā „Arcada”. 2017. gada novembrī „Labietis” Liepājā, Juliannas pagrabā, atvēra alus bāru „Miezis un kompānija”, bet 2018. gada beigās tāds pats bārs tika atvērts arī Vecrīgā. 2017. gadā alusdarītava atvēra otru ražotni Ādažu novada Eimuros.
2018. gada februāra sākumā „Labietis” ar astoņiem apkārtnes krogiem un alus darītavām apvienojās īpašā „Rīgas alus kvartālā”, kurā pieejamas vairāk nekā 100 Latvijā un Baltijā darītas arodalus šķirnes.
2020. gada marta beigās, reaģējot uz ārkārtas stāvokli, kas ieviests sakarā ar COVID-19 pandēmiju Latvijā, „Labietis” atvēra interneta veikalu un uzsāka alus piegādi.
Nosaukums
Alus darbnīcas nosaukuma izvēli tās līdzīpašnieks Reinis Pļaviņš intervijā skaidroja šādi:
Pelēkā saime
Pelēkajā saimē iekļauti vienkāršāki ali ar etanola saturu līdz 5%:
VIVA
Viens no darītāja aliem pazīstams kā VIVA (viens iesals, vieni apiņi), taču mainās tajā izmantotās izejvielas, tādēļ katrs paveids uzskatāms pat atsevišķu šķirni, iekavās iekļaujot darīšanā izmantoto apiņu nosaukumu:
Jānis Straume
Jānis Straume (dzimis Siguldā) ir latviešu ārsts un politiķis, vairāku Saeimu deputāts. Laikā no 1998. līdz 2002. gadam J. Straume bija Saeimas priekšsēdētājs. Līdz 2006. gada decembrim partijas Tēvzemei un Brīvībai/LNNK priekšsēdētājs, pēc neveiksmes 9. Saeimas vēlēšanās pametis aktīvo politiku, bet 2011. gadā izstājās no partijas.
Kērtiss Senfords
Kērtiss Senfords (dzimis 1979. gada 5. oktobrī) ir bijušais kanādiešu hokejists, vārtsargs. Karjeras laikā vairākas sezonas aizvadījis Nacionālās hokeja līgas klubos Sentluisas "Blues", Vankūveras "Canucks" un Kolumbusas "Blue Jackets". Karjeras nogalē trīs sezonas aizvadīja arī KHL vienībā Jaroslavļas "Lokomotiv".
Spēlētāja karjera
Profesionāļa karjeru Senfords uzsāka 2000. gadā, kad nonāca NHL kluba Sentluisas "Blues" sistēmā un spēlēja tās AHL fārmklubā Vorčesteras "IceCats". 2002.—03. gada sezonā Senfords debitēja arī NHL, aizvadot astoņas spēles "Blues" rindās.
Jānis Straume
Biogrāfija
J. Straume dzimis Siguldā, politiski represēto ģimenē. 1980. gadā beidzis Siguldas 1. vidusskolu. 1986. gadā Rīgas Medicīnas institūtā guvis ārsta izglītību, no 1986. līdz 1990. gadam strādājis par funkcionālās diagnostikas ārstu Rīgas 3. klīniskajā slimnīcā.
Politiskā darbība
Kopš 1988. gada J. Straume darbojies dažādās politiskās organizācijās, tostarp, "Helsinki-86", LNNK, Pilsoņu kongresā, "18. novembra savienībā" (1991. gadā kļuvis par tās priekšsēdētāju) un partijā "Tēvzemei un Brīvībai" (TB). 1993. gadā ievēlēts 5. Saeimā no "Tēvzemei un Brīvībai" saraksta. Tāpat guvis vēlētāju atsaucību arī 6. Saeimas vēlēšanās, 6. Saeimā darbojies kā TB frakcijas vadītājs. 1998. gadā J. Straume amatu atstājušā kolēģa Aigara Jirgena vietā tika ievēlēts par Saeimas priekšsēdētāja biedru.
Kērtiss Senfords
Spēlētāja karjera
2005.—06. gada sezonā Senfords "Blues" rindās aizvadīja 34 spēles, taču nākamajā sezonā komandai pievienojās Menijs Legasī, Senfordam laukumā izejot vien 16 spēlēs. 2007. gada vasarā hokejists kā brīvais aģents pievienojās Vankūveras "Canucks" rindām, nākamās divas sezonas būdams komandas otrais vārtsargs aiz Roberto Luongo.
Jānis Straume
Politiskā darbība
7. Saeimas vēlēšanās J. Straume tika ievēlēts Saeimā jau no "Tēvzemei un Brīvībai/LNNK" (TB/LNNK) saraksta un 1998. gada 2. novembrī viņu ievēlēja par Saeimas priekšsēdētāju (amatu ieņēma līdz 2002. gadam). Arī šajā Saeimā J. Straume turpināja vadīt savas partijas Saeimas frakciju. 2002. gadā ievēlēts 8. Saeimā, kur ieņēma Saeimas priekšsēdētāja biedra amatu. Šajā pašā gadā kļuva par TB/LNNK priekšsēdētāju, nomainot Māri Grīnblatu.
2006. gadā notikušajās 9. Saeimas vēlēšanās J. Straumes neizpelnījās vēlētāju uzticību un neiekļuva Saeimā. Arī partijas vadītāja amatā viņu nomainīja Roberts Zīle, līdz ar to bijušais Saeimas priekšsēdētājs pazuda no redzamas politiskās aprites. Tomēr viņš ieņēma amatus vairāku nozīmīgu valsts uzņēmumu politizētajās vadībās (Latvijas Pasts, Lidosta Rīga, Rīgas osta). 2007. gadā viņš kļuva par Rīgas domes priekšsēdētāja Jāņa Birka padomnieku, bet 2009. gadā pats nesekmīgi piedalījās Rīgas domes vēlēšanās, taču līdz tam galvaspilsētā valdošā TB/LNNK netika ievēlēta pašvaldībā. J. Straume izstājās no partijas TB/LNNK.
Kērtiss Senfords
Spēlētāja karjera
2012. gadā Senfords noslēdza līgumu ar KHL vienību Jaroslavļas "Lokomotiv". 2013.—14. gada sezonā Senfords kopā ar "Lokomotiv" sasniedza Gagarina kausa pusfinālu, taču tajā komanda piekāpās Prāgas "Lev". Pēc sezonas beigām Senfords tika iekļauts līgas simboliskajā izlasē. Uzreiz pēc 2014.—15. gada sezonas noslēguma Senfords paziņoja par karjeras beigšanu.
Jānis Straume
Jūrmalgeita
J. Straumes vārds parādījās 2006. gada tā sauktajā Jūrmalgeitas krimināllietā par korupciju Jūrmalas domes priekšsēdētāja vēlēšanās. Šīs lietas izmeklēšanā noklausītajās telefonsarunās J. Straume figurēja ar zīmīgu iesauku "Baķka".
Automobiļa vadīšana reibumā
policija J. Straumi aizturēja vadot auto 1,9 promiļu alkohola reibumā. Tiesa viņam par šo pārkāpumu piesprieda desmit diennakšu administratīvo arestu un 800 latu naudassodu.
Šreks 2
"Šreks 2" (en) ir 2004. gada DreamWorks Pictures animācijas komēdija par cilvēkēdāju Šreku. Filma ir turpinājums 2001. gada filmai "Šreks". Šī ir otrā daļa no "Šreka" filmu sērijā. Lomas ierunājuši: Maiks Maierss, Kemerone Diasa, Edijs Mērfijs, Antonio Banderass un Džons Klīzs.
Šī ir pirmā animācijas filma, kas dublēta latviešu valodā. Dublāžu režisēja Andris Barons, galvenās lomas ieskaņojuši Gundars Āboliņš (Šreks), Evija Skulte (Fiona), Artūrs Skrastiņš (Ēzelītis), Pēteris Šogolovs (Runcis zābakos), Ģirts Jakovļevs (karalis), Akvelīna Līvmane (karaliene), Artis Robežnieks (Daiļais princis), Katrīne Pasternaka (feja krustmāte) un Jakovs Rafalsons (Ļaunā mātesmeita).
Sižets
Cilvēkēdājs Šreks ir apprecējies ar princesi Fionu, un viņi dzīvo kopā ar pļāpīgo ēzelīti. Taču ir vajadzība apciemot Fionas vecākus — karali un karalieni, kas valda tālu, tālu prom. Taču Šreks nav gluži tas, ko karalis Harolds bija iedomājies par Fionas vīru. Pilī tāpat iet traki, turklāt tur uzrodas arī ļaunā krustmāte. Taču Šreks satiek jaunu draugu — runci zābakos. Ļaunā krustmāte vēlas piespiest Fionu mīlēt princi-ļaunās krustmātes dēlu, ar burvju dziras palīdzību. Viņa spiež to izdarīt karalim Haroldam.
Šaušana 2008. gada vasaras olimpiskajās spēlēs — 10 metri ar pneimatisko šauteni vīriešiem
2008. gada vasaras olimpisko spēļu sacīkstēs šaušanā vīriešiem ar pneimatisko šauteni 10 metru attālumā notika 11. augustā un par olimpisko čempionu kļuva indietis Abinavs Bindra, izcīnot Indijai pirmo olimpisko zeltu individuālsacīkstēs. Sacīkstēs piedalījas 51 sportists. Pēc priekšsacīkstēm 8 labākie sportisti kvalificējās finālsacīkstēm.
Sarni
Sarni ir pilsēta Ukrainas rietumos, Rivnes apgabalā. Sarnu rajona centrs pie Slučas upes.
Vēsture
Rakstos nosaukums pirmoreiz minēts 1648. gadā, tomēr pdzīvotā vieta veidojusies no 1885. gada dzelzceļu līniju Rivne - Luņiņeca un Koveļa - Korosteņa krustpunktā. 1921. gada Rīgas miera rezultātā Sarni iekļāvās jaunizveidotajā Polijas valstī, un šeit bāzējās robežapsardzes pulks. 1939. gadā iekļauta Ukrainas PSR, pamatojoties uz Molotova-Ribentropa paktu. No 1941. gada 8. jūlija līdz 1944. gada 11. janvāra atradās vācu okupācijā. Vācu okupācijas laikā pilsētā koncentrējās apvidus poļu iedzīvotāji, kuru bēga no ukraiņu nacionālistu represijām, bet ebreji tika iznīcināti. No 1991. gada - neatkarīgās Ukrainas sastāvā.
Lācis
Lācis var būt:
Marks Sallings
Marks "Veins" Sallings (en; dzimis, miris ) bija amerikāņu aktieris, dziedātājs un mūziķis.
Kino debitējis ar lomu filmā Children of the Corn IV: The Gathering 1996. gadā. Viņš ir pazīstams ar Noā "Paka" Pakermana lomu Fox seriālā "Radīti skatuvei" (Glee). Par viņa attēlošanu ir saņēmis Ekrāna aktieru ģildes balvu kā daļa no aktieru sastāva, tāpat bijis nominēts Teen Choice Award un Choice TV. Savu suni Noā nosaucis par godu "Radīti skatuvei" serāla tēlam. M. Sallings ir izdevis divus studijas albumus, debijas albumu Smoke Signals izdevis ar skatuves vārdu Jericho, vēl 2010. gadā izdeva albumu Pipe Dreams.
Arturs Kestlers
Arturs Kestlers (dzimis, miris ) bija ungāru—angļu rakstnieks un žurnālists. 1940. gadā izdeva pirmo romānu, "Saules aptumsums" (Darkness at Noon), prettotalitārisma grāmatu, par kuru Kestlers saņēma starptaustisku atzinību un slavu.
Dzīve
Kestlers dzimis Budapeštā un guva izglītību Austrijā. 1931. gadā viņš iestājās Vācijas komunistu partijā, bet, vīlies staļinistu nežēlībā, 1938. gadā izstājās. Kestlers 43 gadus nodzīvoja Anglijā, atbalstīdams vairākas politiskas kustības, rakstīdams romānus, memuārus, biogrāfijas, un daudz eseju. 1968. gadā Dānija Kestleram piešķīra prestīžo Sonninga balva "par izcilu ieguldījumu Eiropas kultūrā". 1972. gadā Kestlers tika iecelts Britu impērijas ordeņa kavaliera kārtā.
Darbi un ietekme
Apgalvots, ka "Saules aptumsums" bija viena no ietekmīgākajām pretpadomju grāmatām, kas iespaidoja Eiropas sabiedrisko domu, kā arī komunistus un to simpatizētājus, netieši ietekmējot vairākas ievēlētas valdības. Kestlers aprakstījis jēdzienu holons, ko vēlāk izvērsa amerikāņu domātājs Kens Vilbers.
Zvaigžņlielums
Zvaigžņlielums ir bezdimensijas lielums, kuru izmanto astronomijā, lai raksturotu debess ķermeņu spožumu. Zvaigžņlielumu skala ir logaritmiska. Tas nozīmē, ka 1. zvaigžņlieluma zvaigzne ir 2,512 reizes spožāka nekā 2. zvaigžņlieluma zvaigzne. Jo debess ķermenis ir spožāks, jo mazāks tā zvaigžņlielums. Zvaigžņlielumu izmanto debess ķermeņu redzamā spožuma un absolūtā spožuma raksturošanai.
Makheils
Makheils (en; sieviešu dzimtē Makheila) ir angliskots īru cilmes uzvārds (ga vai MacHaol). Cilvēki ar šo uzvārdu:
28. autobusu maršruts (Rēzekne)
28. autobusu maršruts bija Rēzeknes sabiedriskā transporta autobusu maršruts, kas kursēja no Blaumaņa ielas caur Makarovku līdz Vipingai. Šo maršrutu apkalpoja SIA „Dekom” autobusu parks, kas atradās Viļakas ielā 1b.
2011. gada 31. decembrī 28. autobusu maršruts tika likvidēts, bet sākot ar 2012. gada 1. janvāri tā reisus pārņema jaunizveidotais 9. autobusu maršruts, kuru apkalpo SIA „Rēzeknes Satiksme”.
Savā pastāvēšanas laikā 28. autobusu maršruts tika daudzkārt mainīts, līdz 2011. gada 1. maijā netika veiktas pēdējās izmaiņas.
Maršruts
Blaumaņa iela — Makarovka — Vipinga kursēja pa šādām ielām: Blaumaņa iela, Maskavas iela, Viļakas iela, ceļš uz Ančupānu kapiem, Viļakas iela, Rīgas iela, Koku iela, Rīgas iela, Dzelzceļnieku iela, Kr. Valdemāra iela, Dārzu iela, Latgales iela, Ludzas iela, Rēznas iela un Meža iela.
Vipinga — Makarovka — Blaumaņa iela kursēja pa šādām ielām: Meža iela, Rēznas iela, Egļu iela, F. Kempa iela, Parka iela, Zilupes iela, Stacijas iela, Dārzu iela, 18. novembra iela, Rīgas iela, Koku iela, Rīgas iela, Viļakas iela, ceļš uz Ančupānu kapiem, Viļakas iela, Maskavas iela un Blaumaņa iela.
Pieturvietas
28. autobusu maršrutā pavisam kopā bija 43 pieturas. Maršrutā Blaumaņa iela — Makarovka — Vipinga bija 20 pieturas, bet maršrutā Vipinga — Makarovka — Blaumaņa iela bija 23 pieturas.
Džordžs Soross
Džordžs Soross jeb Ģerģs Šorošs (en, hu; dzimis Ģerģs Švarcs (hu) Budapeštā) ir Ungārijas ebreju izcelsmes ASV biznesa magnāts,  investors, filozofs un filantrops.
Džordžs Soross ir Soros Fund Management priekšsēdētājs. Dž. Sorosa kopējie īpašumi 2011. gadā novērtēti ar 22 miljardiem ASV dolāru, bet 2021. gada aprīlī vērtējums bija 8,6 miljardi ASV dolāru (288. vieta miljardieru sarakstā).
Laikā no 1979. līdz 2011. gadam viņš ir ieguldījis 8 miljardus ASV dolāru ar cilvēktiesībām, sabiedrības veselību un izglītību saistītos projektos. Viņš bija viena no nozīmīgākajām personām pārejā no komunisma uz kapitālismu Ungārijā (1984—1989). Tāpat sniedza Eiropā visu laiku lielāko dotāciju augstākajām mācību iestādēm — Centrāleiropas Universitātē Budapeštā.
Biogrāfija
Dž. Soross ir dzimis vidēji pārtikušā Budapeštas ebreju ģimenē. Viņa tēvs bija advokāts un pazīstams esperanto valodas pārzinātājs, viņš rediģēja esperanto literāro žurnālu Literatura Mondo. Ģimenē runāja esperanto valodā, tādējādi tā kļuva par viņa dēlu dzimto valodu. 1936. gadā ģimene mainīja uzvārdu "Švarcs" uz ungārisko "Šorošs".
1947. gadā, pēc Otrā pasaules kara (tajā gāja bojā lielākā daļa Ungārijas ebreju) Dž. Soross pārcēlās dzīvot uz Lielbritāniju. Ieguvis izglītību Londonas Ekonomikas skolā (London School of Economics) (beidzis 1952. gadā). Strādājis fabrikā, arī par komivojažieri, līdz ieguvis darba vietu finanšu uzņēmumā Singer & Friedlander.
1956. gadā Dž. Soross pārcēlās uz ASV, kur Volstrītā sāka aktīvi darboties finanšu jomā, vērtspapīru tirdzniecībā. 1969. gadā viņš izveidoja investīciju fondu Double Eagle, kas vēlāk pārauga par Quantum Group. Uzņēmums nodarbojās ar vērtspapīru un valūtu operācijām un 1990. gadu vidū tā kapitāls sasniedza 10 miljardus dolāru. Arī nākamajā desmitgadē Dž. Sorosa uzņēmējdarbība bija ar mainīgām sekmēm, tomēr peļņu nesoša. Saskaņā ar Forbes 2011. gada vērtējumu Dž. Soross 81 gada vecumā bija iekļuvis starp 10 bagātākajiem amerikāņiem un viņa īpašumu vērtība tika novērtēta ar 22 miljardiem ASV dolāru, līdz ar to viņš tika iekļauts arī starp 50 bagātākajiem pasaules cilvēkiem. Tomēr 2021. gada aprīlī viņa īpašumā bija vairs tikai 8,6 miljardi ASV dolāru, ienemot 288. vietu miljardieru sarakstā.
Sazvērestības teorijas
Par Dž. Sorosu bieži tiek radītas sazvērestības teorijas, apsūdzot viņu kā finanšu krīžu izraisītāju ar mērķi gūt peļņu no valūtas svārstībām un citām krīžu izraisītām pārmaiņām. Tāpat ir politiskie spēki, kas mudina apšaubīt arī Dž. Sorosa filantropijas mērķus, neskatoties uz viņa ieguldījumu demokrātijas veicināšanā.
Bekerels
Bekerels (saīsinājums Bq) ir radioaktivitātes SI mērvienība. 1 bekerels ir tāda dotā vielas daudzuma aktivitāte, kurā 1 sekundes laikā notiek viena radioaktīvā sabrukšana. Bekerela dimensija ir s−1 (tāpat kā hercam, taču, atšķirībā no herca, bekerels domāts neperiodisku procesu mērīšanai).
Mērvienība nosaukta franču fiziķa Anrī Bekerela vārdā.
1 bekerela aktivitāte ir ļoti maza, tādēļ parasti lieto bekerela daudzkārtņus — megabekerelu MBq (106 bekerelu; dažreiz sauc arī par rezerfordu Rd) un gigabekerelu GBq.
Agrāk radioaktivitātes mērīšanai lietoja ārpussistēmas mērvienību kirī. 1 kirī precīzi atbilst 3,7·1010 bekereliem jeb 37 gigabekereliem (GBq); 1 mikrokirī (μCi) — 37 000 bekereliem.
Vielas īpatnējo radioaktivitāti mēra bekerelos uz kilogramu (Bq/kg), bet tilpuma aktivitāti — bekerelos uz kubikmetru (Bq/m3) vai bekerelos uz litru (Bq/l). Virsmas aktivitāti mēra bekerelos uz kvadrātmetru (Bq/m2); dažreiz lieto arī kirī uz kvadrātmetru (Ci/m2). 1 Ci/m2 = 37 kBq/m2.
Roberts Viteks
Roberts Viteks (dzimis Bratislavā) ir Slovākijas futbola uzbrucējs.
2006. gadā atzīts par Slovākijas gada futbolistu. Ar 23 gūtiem vārtiem šobrīd ir rezultatīvākais spēlētājs Slovākijas izlases vēsturē.
Piedalījies 2010. gada Pasaules kausa finālturnīrā, kurā kļuva par savas izlases rezultatīvāko spēlētāju ar 4 gūtiem vārtiem, palīdzot savai komandai iekļūt astotdaļfinālā, kur tā zaudēja Nīderlandes futbola izlasei.
Sasniegumi
Slovan Bratislava
Individuālie sasniegumi
Kevins Makheils (1988)
Karjeras sākumā bijis mūzikas grupas NLT dalībnieks. Televīzijā debitējis ar lomu TV raidījumā All That 2005. gadā. Viņš ir pazīstams ar Ārtija Abramsa lomu Fox seriālā "Radīti skatuvei" (Glee). Par viņa attēlošanu ir saņēmis Ekrāna aktieru ģildes balvu kā daļa no aktieru sastāva, tāpat bijis nominēts Teen Choice Award. 2011. gadā piedalījies Keitijas Perijas videoklipa dziesmai Last Friday Night (T.G.I.F.) filmēšanā.
FIAT
Fiat Automobiles S.p.A. ir Itālijas automobiļu un motoru ražošanas uzņēmums, kas ir bāzēts Turīnā, Itālijā. Uzņēmumu 1899. gadā izveidoja Džovanni Anjelli. Fiat ir lielākais autobūves uzņēmums Itālijā. Tas ietilpst Nīderlandē reģistrētas pārvaldītājsabiedrības Stellantis grupā.
Nosaukums FIAT ir saīsinājums no Fabbrica Italiana Automobili Torino (Itāļu Automobiļu Rūpnīca Turīnā).
Fiat konstruētās mašīnas ražo vairākās pasaules valstīs. Ārpus Itālijas lielākā Fiat rūpnīca atrodas Brazīlijā. Automašīnas ražo arī Polijā un Argentīnā. Uzņēmumam piederēja arī Ferrari, Lancia un Alfa Romeo zīmoli. Fiat ir ražojis arī tankus un lidmašīnas.
2021. gada 16. janvārī tika pabeigta mātes uzņēmuma Fiat Chrysler Automobiles apvienošanās ar Francijas Groupe PSA, un Fiat nonāca apvienotā uzņēmuma Stellantis pakļautībā.
Stefans III
Stefans III var būt:
Redžijs Millers
Redžinalds Veins Millers (en; dzimis Riversaidā, Kalifornijas štatā, ASV) ir bijušais amerikāņu basketbolists, spēlēja uzbrūkošā aizsarga pozīcijā, bijis ASV basketbola izlases dalībnieks. Visu profesionāļa karjeru pavadīja NBA kluba Indiānas "Pacers" sastāvā, kas viņu 1987. gada NBA draftā izvēlējās ar kopējo 11. kārtas numuru. Pašlaik viņš strādā TNT televīzijā par NBA komentētāju. R. Millers bija visvairāk trīspunktu metienus iemetušais NBA spēlētājs visā līgas vēsturē (2560), līdz viņu pārspēja Rejs Allens no Bostonas "Celtics".
Pirms karjeras NBA viņš pārstāvēja Kalifornijas universitātes basketbola komandu "Bruins". Kalifornijas universitātē viņš ieguva grādu vēsturē.
Kopā ar ASV basketbola izlasi R. Millers izcīnīja zelta medaļu 1996. gada Olimpiskajās spēlēs Atlantā un 1994. gada Pasaules čempionātā.
2012. gadā ticis uzņemts Basketbola slavas zālē.
Medicīna un māksla
'Medicīna un Māksla' ir grupas NSRD 1985. gada magnētisko lenšu albums. Visu dziesmu autori ir paši NSRD, albums ierakstīts Pārdaugavā, Jūrmalā un Bānūžos no 1981 - 85. gadam kopā ar draugiem. Uz albuma ir norāde, ka "Kabinets jādejo kā tūdaliņ tāgadiņ". Dziesmu Ciku caku caurā tumba ir izpildījuši tādi mākslinieki kā Roberts Gobziņš un Inokentijs Mārpls (iekļauta albumā Ķeras pie Sirds), bet dziesmu Čau, Poliklīnika! bieži savos koncertos izpilda KGDJ. Tāpat kā citos NSRD albumos, arī šajā ir dziesmas ar sirreāliem tekstiem un varoņiem. Dziesma Viņš guļ, viņš ēd, viņš pīpē ir par Hardiju Lediņu pašu, bet dziesmā Sestdienas pievakare parādās NSRD dziesmās nereti pieminētais varonis Jūlijs. Tiek izmantoti daudz netradicionāli "instrumenti" (piem. dziesmā Fridrihsons).
Fox Life
Fox Life ir televīzijas tīkls, kas pieder kompānijai Fox Broadcasting Company un tiek translēts Latīņamerikā, Eiropā un Japānā. Kabeļtelevīzijas pamata programmu sastāda televīzijas seriāli, filmas un izklaidējošie TV raidījumi, kā arī dažas oriģināla rakstura programmas atsevišķos reģionos. Kanāls uzsāka raidīt Itālijā.
Latvijā Fox Life kanāls pieejams Lattelecom virszemes un interaktīvajā televīzijā un vairākos Latvijas ciparu un kabeļtelevīzijas tīklos. Kanāls raida angļu un krievu valodā, bet reklāmas un subtitri ir latviešu valodā. Latvijā kanāls izveidots 2011. gadā kopā ar Fox Crime (tagad FOX) un National Geographic Channel.
Plaudis
Plaudis (Abramis brama) saskaņā ar jaunākajiem datiem ir vienīgā plaužu ģints (Abramis) zivju suga. Plaudi sauc arī par breksi. Šis nosaukuma variants, iespējams, ir cēlies no zivs nosaukuma vācu valodā (die Brachse).
Tas pamatā mājo Eiropā, uz ziemeļiem no Alpiem, Pirenejiem un Balkāniem. Uz austrumiem tā izplatības areāls beidzas Āzijas rietumos — Melnās jūras, Kaspijas jūras un Arāla jūras reģionā. Plaudis ir bieži sastopams arī Latvijā. Plaudis mājo saldūdens tilpnēs — dīķos, ezeros, kanālos, lēni plūstošās upēs un viegli sāļās upju ietekās jūrā. Uzturas pie gultnes, bedrēs, mierīgās atstraumēs. Nelielās upītēs un nelielos vai stipri aizaugušos un slēgtos ezeros parasti nav sastopams.
Līdzīgās sugas
Plaudi var viegli sajaukt ar plici (Blicca bjoerkna) un spāri (Ballerus ballerus), īpaši jaunās zivis. Visuzticamākais paņēmiens, kā sugas var atšķirt, ir, saskaitot zvīņas vai nu uz sānu līnijas, vai taisnā līnijā uz leju no muguras spuras pirmā stara līdz sānu līnijai. Plaudim ir vairāk zvīņu nekā plicim, bet mazāk nekā spārei. Plaudim uz vertikālās līnijas ir 12 zvīņas, bet uz sānu līnijas 51—60. Plicim uz vertikālās līnijas ir mazāk par 10 zvīņu rindām, uz sānu līnijas 44—48 zvīņas. Spārei uz sānu līnijas ir 62—77 zvīņas. Pieaugot pliča krūšu spuras kļūst sārtas. Rīkles zobi novietoti vienā rindā. Anālajai spurai ir mazāk staru nekā spārei. Plaudis ļoti viegli hibridizējas ar citām karpu dzimtas sugām — ar plici, raudu, ruduli, sapalu un vīķi. Piemēram, plauža un raudas hibrīdu ir ļoti grūti atšķirt no īstā plauža.
Īpašības
Plaudis mēdz uzturēties baros tuvu tilpes dibenam. Sevišķi lieli bari veidojas rudenī, izvietojoties ziemošanas bedrēs. Ziemā plaudis ir mazaktīvs. Plaudim var novērot migrāciju līdz 440 km tālumā. Pārvietošanās ātrums migrācijas laikā ir 14 km diennaktī. Plaudis zināmu brīdi spēj izdzīvot ārpus ūdens.
Barība
Plaudis nakts laikā barojas tīrākos un seklākos ūdeņos nekā dienas laikā. Tas barību meklē dūņās. Īpaši iecienīti ir trīsuļodu kāpuri, gliemenes un gliemeži. Lielākās zivis barojas ar mazākām zivīm. Plaudis barojas arī ar ūdensaugiem un zooplanktonu. Tā kā plaudis nārsto straujos ūdeņos, jaunie plauži barojas, filtrējot ūdeni caur žaunu zariem. Tā galvenā barība, filtrējot ūdeni, ir ūdensblusas (Daphnia). Pēc 2 gadiem plaudis pamet straujos ūdeņus, bet, ja tas tam neizdodas, plauži piemērojas esošajiem apstākļiem — tie aug lēnām, vai arī to augšana apstājas vispār, jo pieaugot zivij, attālums starp žaunu zariem palielinās un uzņemt barību ar ūdens filtrēšanu vairs nevar. Ja plaudim trūkst barības, tam attīstās plāna un asa muguras līnija.
Vairošanās
Dzimumgatavība plaudim iestājas 2—13 gadu vecumā, sasniedzot 5—41 cm garumu. Mātīte nērš ikrus 1—3 piegājienos ar 6—19 dienu starplaiku. Tās auglība ir apmēram 400—912 000 ikru. Plaudis Latvijā nārsto maijā un jūnijā, kad ūdens t° ir 8—24 °C. Nārsts notieko 5—20 m dziļumā. Kopējais nārsta ilgums 3—45 dienas. Ikri pielīp pie augiem, kur to attīstība ilgst 2—19 dienas atkarībā no temperatūras. Pēc izšķilšanās kāpuri aptuveni 2 dienas pavada piestiprinājušies pie augiem.
Kopējā lauksaimniecības politika
Kopējā lauksaimniecības politika (saīsināti KLP) ir centralizēta Eiropas savienības lauksaimniecības un lauku vides attīstības atbalsta sistēma. KLP mērķis ir nodrošināt Eiropā pietiekamu apgādi ar pārtiku par pieņemamām un stabilām cenām.